Iver Hesselberg (1762–1838)

Se også Iver Hesselberg (1780–1844)

Iver Magnussen Hesselberg (født 4. november 1762, død 26. januar 1838) var en norsk skipper, offiser og eidsvollsmann fra Larvik.Tallak Lindstøl: Stortinget og Statsraadet, Kristiania, 1914. B. 1 D. 1 : Biografier A-K digital utgave side 372

Hesselberg var sønn av en kjøpmann og skipsreder. Han ble tidlig foreldreløs og arbeidet som sjømann. Bare fem år gammel skal han ha vært på sin første sjøtur. Under krigen mot Sverige i 1788 var han nestkommanderende på en galei som støttet hæren under landgang i Båhuslen.

Etter krigen 1788 begynte Hesselberg i koffardifart, fram til 1805 var han skipper. Under krigen mot England mistet han skipet sitt. Ellers var han da seksjonssjef i kystvernet.

I 1801 kjøpte han gården Brekke i Tjølling i Vestfold og bosatte seg der (i dag fredet av Riksantikvaren). Der drev han et skipsbyggeri. Han var ellers medlem av forlikskommisjonen i bygda i mange år.

I 1814 var Hesselberg førsteutsending fra Laurvigen grevskap til Riksforsamlingen på Eidsvoll.Riksforsamlingen våren 1814  fra Norsk samfunnsvitenskapelig datatjenestes politikerarkiv De to andre utsendingene var Ole Olsen Amundrød og Anders Grønneberg. Det er antatt at han stemte med selvstendighetspartiet.Iver Hesselberg fra Eidsvoll 1814 

Han døde på gården sin i Tjølling i 1838 og ble begravet på familiens gravsted på
Tjølling kirkegård. 17. mai 1899 ble det avduket en bautastein over Hesselberg og 
Ole Olsen Amundrød utenfor Tjølling kirke.

 Bibliografi 






 Referanser 

 Litteratur 
 Jørgen Solstad: Iver Hesselberg og Brekke gård i Larvik, i Jørn Holme (red.): De kom fra alle kanter - Eidsvollsmennene og deres hus, Cappelen Damm 2014, s. 249-250. ISBN 978-82-02-44564-5
 Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

 Eksterne lenker 


Kategori:Eidsvollsmenn
Kategori:Norske offiserer
Kategori:Norske bønder
Kategori:Personer fra Larvik kommune